Guangdong

Guangdong (, dahulunya dieja "Kwangtung") ialah sebuah wilayah di pantai tenggara Republik Rakyat China. Kadang-kala guangdong juga dipanggil "Wilayah Canton", manakala ibu wilayah Guangzhou juga digelar "(Bandaraya) Canton". Kebanyakan orang di wilayah ini berbicara bahasa Kantonis. 

Wilayah ini kini merupakan salah sebuah wilayah paling kaya di negara ini, dengan jumlah KDNK yang terbesar di kalangan semua wilayah, serta berupaya menarik 30 juta pendatang. KDNK nominalnya untuk tahun 2003 ialah $165 bilion, kemudiannya naik ke $265 bilion pada tahun 2005 (lebih kurang sama saiznya dengan Denmark) dan dijangka mencecah $329.67 bilion menjelang akhir tahun 2006. Guangdong menyumbang kepada kira-kira 12% keluaran ekonomi seluruh negara. Guangzhou dan Shenzhen merupakan antara bandaraya-bandaraya terpenting di China.

Suku kata "Guang" bermaksud "luas", dan selama ini dikaitkan dengan wilayah ini sejak Dinasti Jin Barat. "Guangdong" dan wilayah berjiran Guangxi secara harafiahnya bermaksud "luas di timur" dan "luas di barat", maka Guangdong dan Guangxi secara bersama-sama digelar "Dua Guang" ().

Singkatan Yue () dikaitkan dengan Seratus Yue (), nama kolektif untuk pelbagai suku bangsa yang tinggal di Guangdong dan tempat-tempat sekeliling sejak zaman silam.

Bahagian pentadbiran 

Pembahagian pentadbiran langsung Guangdong pada masa kini terdiri daripada 21 bandaraya peringkat prefektur:

Pelancongan 
Antara tarikan-tarikan utama Guangdong termasuklah Gunung Danxia, Bukit Yuexiu di Guangzhou, Tasik Bintang dan Batuan Tujuh Bintang, dan Gunung Dinghu.

Pautan luar 

  Laman web rasmi Guangdong
 Peta besar Guangdong
 Daerah pentadbiran Guangdong 
 Universtiti Perubatan China
 Bujku Tahunan Statistik Guangdong 

 
Wilayah di China